**Az Apollo Tyres két új mérettel bővíti az EnduRace RD2 tehergépkocsi- és buszabroncsok kínálatát**

**[Date]** – Az Apollo Tyres két új mérettel – 315/70 és 295/80 – bővíti a rendkívül sikeres EnduRace RD2 tehergépkocsi- és buszabroncsok termékkínálatát.

A modern tehergépkocsi- és buszabroncsok szabványának megfelelően kimondottan 22,5 hüvelykes kerekekhez kapható, regionális alkalmazásokhoz készülő Apollo gumiabroncs jobb tapadást és minden időjárási körülmény esetén kiváló teljesítményt nyújt, valamint csökkentett gördülési ellenállást, nagyobb futásteljesítményt és hosszabb élettartamot kínál.

Az Európában gyártott EnduRace RD2 prémium minőségű, mégis megfizethető megoldást biztosít a tehergépkocsi-üzemeltetők számára, és kiválóan alkalmazható a közepes és hosszú távú fuvarozási munkákhoz. A gumiabroncs kiemelkedő tapadást biztosít nedves és téli körülmények között, a rajta látható „hármas hegycsúcsot és hópelyhet” ábrázoló jelölés pedig jelzi, hogy tanúsítvánnyal rendelkezik a hóban való tapadási jellemzőivel kapcsolatban.

Egyedi barázdás futófelület-mintázattal és többélű vállblokkokkal rendelkezik, ami optimális teljesítményt eredményez a csúszós útfelületeken. A szélesebb tapadófelület egyenletessé teszi a futófelület-mintázat kopását, ami egységes nyomáseloszlást tesz lehetővé, ezzel javítva a tartóssággal és a gördülési ellenállással kapcsolatos jellemzőket. A megerősített abroncsszövetváz szintén hozzájárul a nagyobb szintű tartóssághoz – 1,7-szer tartósabb, mint amit az Európai szabályozások megkövetelnek –, illetve szakadásállósághoz.

„A 2021-es bemutatása óta az EnduRace RD2 tehergépkocsi-gumiabroncs kiváló szintű tapadást és tartósságot biztosít a vásárlók a számára a tehergépkocsi- és buszabroncsok szektorában, ahol igen komoly verseny folyik a gyártók között.” – mondta John Nikhil Joy, az Apollo Tyres tehergépkocsi- és buszabroncsokkal foglalkozó európai ágazatának igazgatója. „Az EnduRace RD2 folyamatos piaci sikerének és keresettségének eredményeként két új változatot – az eredetinél egy nagyobbat és egy kisebbet – is kidolgoztunk.

Számos egyéb gyártóval ellentétben az Apollo Tyres nemcsak az elsődleges abroncsméretre vonatkozóan végez teszteket a termék bemutatása előtt, hanem minden gumiabroncsméretet tesztel a fejlesztési folyamat során. Ez biztosítja, hogy minden gumiabroncsunk – a később bemutatott méretváltozatokat is beleértve – optimális teljesítményt és értéket kínáljon ügyfeleink számára.”

Az eredeti, 315/80 R22.5 méretű EnduRace RD2 tavaly augusztusbanmutatkozott be és kedvező kritikákat kapott az európai tehergépkocsi- és buszszektorban. A 315/70 R22.5 méretű változat júliusban válik elérhetővé, míg a 295/80 R22.5 méretű darabok 2023. márciusától lesznek megvásárolhatók. Az Apollo Tyres 2024-ben a 17,5 hüvelykes gumiabroncsok második generációját is bemutatja, amelyeknek jelenleg körülbelül 15%-os piaci részesedésük van az európai tehergépkocsi- és buszszektorban.

Ha többet szeretne megtudni az Apollo Tyres EnduRace RD2 kínálatáról, látogasson el a következő oldalra: **[market specific link to be added]**

***[VÉGE]***

**További részletek:**  
**[In-market PR contact details to be added]**

**Az Apollo Tyres Ltd vállalatról**

Az Apollo Tyres Ltd egy nemzetközi gumiabroncsgyártó, és a vezető abroncsmárka Indiában. A vállalat több gyártóüzemmel rendelkezik Indiában, valamint egy-egy üzeme található Hollandiában és Magyarországon. A vállalat két globális márkanéven értékesíti termékeit: Apollo és Vredestein. A termékek több mint 100 országban érhetők el elismert, exkluzív és több terméket forgalmazó ellátóközpontok kiterjedt hálózatán keresztül.